open-index/open-wikipedia-markdown huggingface dataset:
בארי פיצג'רלד

**בארי פיצג'רלד** (באנגלית: **Barry Fitzgerald**; 10 במרץ 1888 - 14 בינואר 1961) היה שחקן קולנוע, תיאטרון וטלוויזיה אירי זוכה פרס אוסקר לשחקן המשנה הטוב ביותר ופרס גלובוס הזהב לשחקן המשנה הטוב ביותר לשנת 1944 על תפקידו בסרט "הולך בדרכי", הוא הועמד על אותו התפקיד גם בקטגוריית פרס אוסקר לשחקן הטוב ביותר (השחקן היחיד שעשה זאת).

## ביוגרפיה
פיצג'רלד נולד בשם ויליאם ג'וזף שילדס בעיירה פורטובלו שבדבלין, אירלנד. היה לאחיו הבוגר של השחקן ארתור שילדס.

הוא למד ב"מכללת סקרי" והתנסה לראשונה במשחק בתיאטרון הלאומי "תיאטרון אבי", שם הכיר את המחזאי שון או'קייסי ועבד איתו בתחילת הקריירה שלו.

## קריירת משחק
פיצג'רלד החל את דרכו כשחקן קולנוע בשנת 1938 בתפקיד הנואם בדרמה של אלפרד היצ'קוק "יונו והטווס", הופיע בנוסף בקומדיה של הווארד יוז "צער גידול חיות" בתפקיד אלוייסיוס גוגארטי ולצד אחיו השחקן ארתור שילדס בסרטו של ג'ון פורד "המחרשה והכוכבים".
הוא המשיך לשחק לצד אחיו גם בתחילת שנות ה-40 בסרטיו של פורד "המסע הארוך הביתה" בתפקיד עקר הבית קוקי ו"מה יפית עמק נוי". ב-1941 שיחק בסרט "זאב הים לצידו של אדוארד ג'י רובינסון.

בשנת 1944 שיחק פיצג'רלד בדרמה הקומית של לאו מקארי, "הולך בדרכי". פיצג'רלד זכה על משחקו בסרט בתור הכומר האב פיצג'יבון בפרס אוסקר לשחקן המשנה הטוב ביותר ובפרס גלובוס הזהב לשחקן המשנה הטוב ביותר. פיצג'רלד - השחקן האירי היחיד שזכה בפרס האוסקר, היה לשחקן הראשון והיחיד עד היום שבנוסף לזכייתו הועמד על אותו התפקיד גם לפרס אוסקר לשחקן הטוב ביותר באותו הטקס. באותה שנה הופיע גם בדרמה הבריטית של קליפורד אודטס "רק הלב הבודד" בתור הנרי טווייט.

פיצג'רלד המשיך לשחק בהוליווד ולעבוד עם ג'ון פורד בסרטו "האדם השקט" בו שיחק בתור מייקלין אוג פלין, עם ג'ולס דאסין בדרמת הפשע "העיר העירומה" בתפקיד הבלש דן מולדון ועם רנה קלייר בסרט "ואז נעלמו כולם" בתפקיד השופט פרנסיס קווינקאנון.

## חיים אישיים
פיצג'רלד חזר לאחר קריירה ענפה להתגורר באירלנד, הוא מעולם לא התחתן ולא נולדו ילדים. הוא נפטר בדבלין ב-14 בינואר 1961 בגיל 72.

על שמו הונצחו שני כוכבים קולנוע וטלוויזיה בשדרת הכוכבים של הוליווד.

## פילמוגרפיה
* המחרשה והכוכבים (1938)
* צער גידול חיות (1938)
* ארבעה אנשים ותפילה (1938)
* פטרול השקיעה (1938)
* החטא מכה שנית (1939)
* המסע הארוך הביתה (1940)
* זאב הים (1941)
* מה יפית עמק נוי (1941)
* האוצר הסודי של טרזן (1941)
* גברת הולידיי המדהימה (1943)
* קורבט קיי-225 (1943)
* הולך בדרכי (1944)
* רק הלב הבודד (1944)
* ואז נעלמו כולם (1945)
* מועדון השבץ (1945)
* קליפורניה (1945)
* העיר העירומה (1948)
* הסיפור של סביסקוט (1949)
* תחנת האיגוד (1950)
* האדם השקט (1952)
* סוף טוב הכול טוב (1954)
* מסיבת חתונה (1956)

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:שחקני קולנוע וטלוויזיה אירים
קטגוריה:שחקני תיאטרון אירים
קטגוריה:זוכי אוסקר: שחקן המשנה הטוב
קטגוריה:זוכי פרס גלובוס הזהב: קולנוע: שחקן משנה
קטגוריה:אישים שהונצחו בשדרת הכוכבים של הוליווד: טלוויזיה
קטגוריה:אישים שהונצחו בשדרת הכוכבים של הוליווד: קולנוע
קטגוריה:אישים ממוצא גרמני
קטגוריה:ילידי 1888
קטגוריה:נפטרים ב-1961
בולי צפת

במהלך מלחמת העצמאות, ב-16 באפריל 1948 יצאו השלטונות המנדטוריים של ארץ ישראל מהעיר צפת והשאירו אחריהם ואקום שלטוני. בחלק היהודי של צפת הוכרז ממשל צבאי על ידי כוחות ההגנה. הממשל הצבאי ניסה להסדיר את החיים השגרתיים, ובין היתר נפתח ב-4 במאי משרד דואר מקומי, אך להפעלת שירותי דואר נדרשו בולים, שיחליפו את הבולים המנדטוריים.

המפקד הצבאי, מאיר מייברג, הטיל על אריה מוסקוביץ', הידוע לנו כ מ. אריה, אז עולה חדש בן 18 מרומניה, שכבר התפרסם כמוכשר בציור, לעצב בולים. בעיר היה רק בית דפוס אחד, "דפוס פרידמן", לשעבר דפוס הגליל. בית הדפוס נתפס על ידי "ההגנה" ונמסר לאיש הפלמ"ח אהרון בן-זקן (בזק) לצורכי הדפסת העיתון "קול צפת" ולהדפסת הבולים, אך היה חסר נייר מתאים. בבית הדפוס נמצאה קופסה עם אותיות ומגני דוד בגדלים שונים ובהתאם לכך עוצב והודפס בול עם 4 מגני דוד גדולים יחסית בפינות, ומגני דוד קטנים המשלימים את השורות ביניהם. על הבול הודפסו המילים: דאר צפת - 10 מיל - ארץ ישראל.

הנייר, שנמצא בבית הדפוס, הספיק להדפסת 2,200 בולים בגיליונות של 12 בולים, המחולקים בפס לבן באמצע גיליון. הבולים נמכרו בכמויות של חצי גיליון לפחות. השימוש בבולים אלה נפסק כשמבצע יפתח, בסוף חודש מאי, שחרר את צפת והגליל העליון והשימוש בבולי צפת הומר בשימוש בבולי דאר עברי.

## ראו גם
* בולי נהריה
* בולי ירושלים

## קישורים חיצוניים
* מבצע בול צפת
* דואר ישראל - אודותינו / הדואר בראי הזמן / מנהלת העם

צפת
קטגוריה:צפת: היסטוריה
קטגוריה:מלחמת העצמאות
אדנומה

[250px|ממוזער|שמאל|צילום של תכשיר היסטולוגי של פוליפ אדנומטוטי מהמעי הגס. מימין - רקמה תקינה עם אפיתל שמור וריבוי תאי גביע המפרישים ריר. משמאל - אדנומה, גרעינים צפופים וצבועים חזק ואיבוד תאי הגביע, [צביעת המטוקסילין-אאוזין.]] 

**אדנומה** (באנגלית: **Adenoma**) הוא סוג של גידול שפיר בעל מבנה היסטולוגי בלוטי שמקורו לרוב מאפיתל של בלוטות, מרירית דרכי העיכול והסימפונות וגם באיברים נוספים. שמו נגזר מיוונית: **אדנו** (בלוטה) ו**אומה** (גידול).

במקרים רבים האדנומות הן קטנות ולא גורמות נזק. הן מתגלות באופן אקראי ולכן מכונות בשם Incidentaloma. אדנומה יכולה לגרום לנזק בגלל:
* אפקט נפח – לחץ על רקמות חיוניות כמו בהיפופיזה.
* הפרשת הורמונים ביתר, הגורמים לנזק.
* יכולת לעבור התמרה ממאירה – **אדנוקרצינומה**.

## מיקומים שונים של אדנומות
* **אדנומה בהיפופיזה**, יכולה להיות קטנה (מיקרואדנומה) ללא נזק לרקמות או גדולה הלוחצת על הבלוטה וגורמת להפרעה בפעילותה. נזק לראייה יכול להיגרם על ידי לחץ האדנומה על תצלובת עצב הראיה הנמצאת בסמוך. בתחילה יש נזק לשדה הראייה הצדדי (Bitemporal Hemianopsia) וללא טיפול יכול להיגרם עיוורון שלם.
האדנומה יכולה להפריש הורמון גדילה. אם זה קורה בתקופת הגדילה מתפתחת ענקות (Gigantism) ואם זה לאחר מכך מתפתחת מחלת הגידלון (אקרומגליה). האדנומה יכולה להפריש פרולקטין (פרולקטינומה). ליתר פרולקטין בדם יש השפעה שלילית על מערכת הפריון ומערכות נוספות. האדנומה יכולה להפריש ACTH ולגרום למחלת קושינג.
* **אדנומה ב[[המעי הגס|מעי הגס]]** מהווה את התשתית של הפוליפ האדנומטוטי ששכיחותו גבוהה ויש לו נטייה להשתנות ממארת. רוב הקרצונומות של המעי הגס מקורן בפוליפים וזה מהווה את הבסיס המדעי לגילוי מוקדם של סרטן המעי הגס על ידי בדיקת דם סמוי בצואה וקולונוסקופיה. אדנומה יכולה להופיע גם במעי הדק, דרכי המרה ובתוספתן.
* **אדנומה ב[[יותרת הכליה]]**: יכולה להפריש קורטיזול ולפתח את תסמונת קושינג או אלדוסטרון (היפראלדוסטרוניזם ראשוני - תסמונת על שם קון).
* **אדנומה ב[[בלוטת יותרת התריס]]**, מפרישה PTH וגורמת להיפר-פראתיירואידיזם ראשוני.
* **אדנומה של [[בלוטת התריס]]** יכולה להיות פעילה ולגרום ליתר פעילות של הבלוטה.
* **אדנומה בבלוטת [[בלוטת יותרת המוח|יותרת המוח]]**, מפרישה פרולקטין. מכונה גם פרולקטינומה. 
* **אדנומה ב[[שד (איבר)|שד]]** מופיעה עם תהליך לייפתי (פיברוזיס) ונקראת פיברואדנומה.
* אדנומות יכולות להופיע גם בכבד, כליה, בלוטות הרוק ובלוטות החלב בעור.

## קישורים חיצוניים

* 
* אדנומה, באתר news medical

קטגוריה:ערכים שבהם תבנית בריטניקה אינה מתאימה
קטגוריה:פתולוגיה
בולי נהריה

עקב מלחמת העצמאות, החל מ-25 באפריל 1948, נהריה הייתה מנותקת מכל קשר יבשתי עם יתר היישובים היהודים בארץ ישראל ומשום כך נותק גם קשר הדואר. כדי לקיים קשר דואר שכרה מועצת נהריה סירת מנוע שהובילה את המכתבים לחיפה ובחזרה דרך הים.

לתשלום הוצאות הפעלת סירת הדואר הנהיגה מועצת נהריה בולים, שהודבקו לדברי הדואר והוחתמו בחותמת מיוחדת. ב-25 באפריל 1948 הנפיקה המועצה שלושה בולים בערכים ובצבעים הבאים: 10 מיל ארץ ישראלי, כחול, למשלוח גלויה, 20 מיל, אדום, למשלוח מכתב רגיל ו-50 מיל, ירוק, למשלוח מכתב רשום. ב-16 במאי באתה שנה בוצעה הנפקה מהדורה נוספת עם שינויים קטנים בעיצוב ובכיתוב, אך ללא שינוי הערכים והצבעים.

## ראו גם
* בולי צפת
* בולי ירושלים

## קישורים חיצוניים
* נהריה חוגגת 25 שנות קיום
* דואר ישראל - אודותינו / הדואר בראי הזמן / מנהלת העם
* דואר ימי - הגליל המערבי המנותק באתר Banknote

## הערות שוליים

נהריה
קטגוריה:נהריה: היסטוריה
קטגוריה:מלחמת העצמאות
אברהם ישעיהו הבר

הרב **אברהם ישעיהו הֶבֶּר** (כ"ג באדר א' ה'תשכ"ה, 25 בפברואר 1965 – ל' בניסן ה'תש"ף, 23 באפריל 2020) היה מייסד ויו"ר עמותת "מתנת חיים" וזוכה אות הנשיא למתנדב לשנת 2014.

## ביוגרפיה
נולד בבני ברק כבן רביעי להדסה ולרב צבי הבר (מתלמידי החזון איש). למד בישיבת פוניבז'. לאחר חתונתו עם רחל בת אברהם יצחק כ"ץ, למד בכולל של הרב משה שטרנבוך ובהמשך בכולל באר אברהם בגבעת שאול, בהמשך החל לשמש כנו"נ בישיבת קטנה 'נחלת אשר' בירושלים ובהמשך החל לשמש גם בישיבת נתיבות חכמה.

בשנת 2009 ייסד את עמותת "מתנת חיים", שמטרתה לסייע במציאת תורמי כליה אלטרואיסטים למען חולי כליות בישראל. הבר הגיע לעיסוקו זה לאחר שנאלץ לעבור בעצמו השתלת כליה וראה את סבלם של החולים הממתינים בתור. על פעילותו זו קיבל הבר את "אות הנשיא למתנדב" לשנת 2014 מנשיא המדינה שמעון פרס. במרץ 2016 הוענק לו אות מגן שר הבריאות למתנדבים מצטיינים. בנימוקי ועדת הפרס נכתב כי הוא מקדיש לילות כימים לשינוי התפיסה הרווחת לגבי תרומות איברים מן החי, ובכך מעניק חיים למאות חולי כליות בישראל.

בספטמבר 2017 נעצר הבר לחקירה בחשד לסחר באיברים ונשלח למעצר בית. מעצר זה גרר ביקורת מחולי כליה ובני משפחותיהם כלפי משטרת ישראל. בספטמבר 2018 החליטה הפרקליטות לסגור את התיק.

במהלך התפרצות נגיף הקורונה בישראל נדבק בנגיף. אושפז בבית החולים הדסה עין כרם, וב-23 באפריל נפטר מסיבוכי המחלה. הוא הובא למנוחות בהר המנוחות בירושלים.

## חיים אישיים
היה נשוי לרחל לבית כץ ולהם שני ילדים. התגורר בשכונת הר נוף בירושלים. לאחר מותו בשנת 2023 זכתה רעייתו הרבנית רחל הבר בפרס ישראל על תרומה מיוחדת לחברה ולמדינה.

## הנצחה
מספר שבועות לאחר פטירתו פרסם לזכרו הזמר דוד בן ארזה (אחיה של כלתו) את שירו הראשון, "תישאר".

במרץ 2022 קראו בעיריית פתח תקווה משעול על שמו, "משעול הרב אברהם ישעיהו הבר", בשכונת חן הצפון.

## לקריאה נוספת
*צבי הבר, ברוך לב, **הרב הבר - האיש הלב והכליות**, הוצאת יפה נוף, ירושלים 2023.

## קישורים חיצוניים

* 
* 
* 
* 
* 
* "מעולם לא היה קשר בין תרומה להשתלה": הרב ישעיהו הבר מדבר, באתר נענע10, 3 בינואר 2018
* 
* 
* 
* 
* מאות תורמי כליה עלו לקבר הרב במחווה מרגשת, כתבה של יאיר שרקי בערוץ 12, 25 באפריל 2023.
* כל הכתבות על הרב ישעיהו הבר, באתר ערוץ 7

## הערות שוליים

קטגוריה:מעוטרי אות הנשיא להתנדבות
קטגוריה:חרדים ישראלים
קטגוריה:בוגרי ישיבת פוניבז'
קטגוריה:יהודים הקבורים בהר המנוחות
קטגוריה:הר נוף: אישים
קטגוריה:ישראלים שנפטרו במגפת הקורונה
קטגוריה:ישראלים שנולדו ב-1965
קטגוריה:ישראלים שנפטרו ב-2020
באצ'קה טופולה

**בָּאצְ'קָה טוֹפּוֹלָה** (בסרבית קירילית: **Бачка Топола**, בסרבית בכתב לטיני: **Bačka Topola**, בהונגרית: **Topolya**) היא עיירה ורשות מקומית בסרביה השוכנת במחוז באצ'קה הצפוני אשר בפרובינציית וויבודינה.

## היסטוריה
תיעוד ליישוב במקום קיים החל מאמצע המאה ה-15 עת נשלט על ידי ממלכת הונגריה. ב-1541 נכבש האזור על ידי צבאו של סולימאן הראשון, סולטאן האימפריה העות'מאנית והיישוב חרב. בהמשך, מתועד כפר בשם טופולה בתעודות עות'מאניות ובו התגוררו כעשרים משפחות. לאחר מלחמת האימפריה העות'מאנית-הליגה הקדושה (1683–1699) עבר היישוב לחזקת ממלכת הבסבורג שתחת האימפריה הרומית הקדושה.

בראשית המאה ה-18, במהלך מרידות נגד שלטון ממלכת הבסבורג באזור הונגריה חרב הכפר וננטש. ב-1750 יושב הכפר מחדש. במהלך המאה ה-19 נשלט האזור על ידי האימפריה האוסטרית ובהמשך האימפריה האוסטרו-הונגרית. לאחר מלחמת העולם הראשונה הועבר האזור לחזקת ממלכת יוגוסלביה.

באפריל 1941, במהלך מלחמת העולם השנייה פלשה גרמניה הנאצית ליוגוסלביה והכניעה אותה תוך ימים אחדים. יוגוסלביה חולקה למספר אזורי כיבוש ואזור באצ'קה טופולה נמסר לחזקת הונגריה. באוקטובר 1944 שוחררה העיירה על ידי צבא השחרור העממי של יוגוסלביה ולאחר המלחמה נכללה בשטחי הרפובליקה הפדרלית הסוציאליסטית של יוגוסלביה. בראשית שנות ה-90 של המאה ה-20, לאחר התפרקות יוגוסלביה נכללה באצ'קה טופולה בשטחי סרביה.

## הקהילה היהודית
יהודים הגיעו לבאצ'קה טופולה ככל הנראה במחצית השנייה של המאה ה-18. ב-1770 נחנך במקום בית עלמין יהודי. ב-1863 הוקם בית הכנסת של הקהילה.

בהמשך הוקם במקום בית ספר בן 6 כיתות ובו למדו כ-100 מבני הקהילה. בית הספר נסגר במהלך מלחמת העולם הראשונה. לאחר מלחמת העולם הראשונה מתועדת במקום פעילות ציונית והוקמו תא של בית"ר וויצו. ככל הנראה במהלך שנות ה-30 קטן בהדרגה מספר בני הקהילה. ב-1941 התגוררו בבאצ'קה טופולה 141 יהודים. לאחר כיבוש יוגוסלביה על ידי גרמניה הנאצית, סופח האזור להונגריה.

לקהילה זו השתייכו גם יהודי הכפר פָּאצִ'יר. קהילה נוסדה שם לאחר המהפכה ההונגרית של 1848. ב-1850 הוקמו בית כנסת, בית עלמין ומשרדי הקהילה. הקהילה חרבה בשואה. נכון ל-2001 תועדו שרידי בית העלמין היהודי בשטח הכפר וכן המבנים אשר שימשו כבית הכנסת וכבית הקהילה שם.

במרץ 1944, לאחר פלישת הגרמנים להונגריה הקים שלטון הבובות ההונגרי מחנה ריכוז סמוך לעיירה. למחנה הועברו היהודים שעוד נותרו בחבל באצ'קה ובכללם יהודי באצ'קה טופולה עצמה. מרבית העצורים הובלו למחנה ההשמדה אושוויץ במקביל להשמדת יהדות הונגריה. ב-1950 נהרס מבנה בית הכנסת. בעיירה הוקם שלט הנצחה לקהילה שנרצחה בתקופת השואה. בראשית המאה ה-21 נערכו עבודות מקיפות לשיקום ושימור בית העלמין והן הסתיימו ב-2012.

## ילידי המקום
* ד"ר **שאלאמון בק** (בהונגרית: **Beck Salamon** טופויה, 25 במרץ 1885 – בודפשט, 7 ביוני 1974) היה משפטן יהודי-הונגרי, עורך דין, פרופסור באוניברסיטה, דוקטור למדע המדינה (1957).

## לקריאה נוספת
* 

## קישורים חיצוניים

* Aleksandra Terzić ,Željko Bjeljac, The extermination of jewish population and heritage in BAČKA region of ap vojvodina-serbia 
* יהדות באצ'קה, באתר "יד ושם"

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
באצ'קה טופולה
באצ'קה טופולה
מגלן שחור-פנים

**מגלן שחור-פנים** (שם מדעי: *Theristicus melanopis*) הוא מין של מגלן, המצוי במישורי עשב פתוחים בדרום אמריקה, במדינות ארגנטינה, צ'ילה ופרו. סיווגו של המגלן שחור-הפנים שנוי במחלוקת; ישנה דעה שלפיה הוא תת-מין של המגלן חום-הצוואר, אף על פי שהם נחשבים למינים נפרדים על פי רוב המוסדות המדעיים. אין למגלן שחור-הפנים תת-מינים.
## מאפיינים
אורכו של המגלן כ-75 ס"מ, ומשקלו כ-1.1 עד 1.4 ק"ג. הראש, הצוואר והבטן התחתונה חומים-צהבהבים, הכיפה והמפרקת חומות; הרגליים אדומות, מסביב לעין יש עור חשוף בצבע שחור, ועל הגרון יש דלדל שחור. אף על פי שנוצות התעופה עצמן שחורות, נוצות הכיסוי (הנוצות שמכסות אותן) אפורות בהירות. העיניים אדומות.

מגלן שחור-פנים רועש מאוד בעונת הרבייה, אך גם באתרי הלינה או כשהוא בלהקות. אף שבתי הגידול המועדפים עליו הם מישורי עשב, ניתן לראות אותו גם בעמקים עם צמחי קנה מצוי, בביצות, באגמים ובגדות נהרות. לא ניתן לראות את המגלן הזה בגבהים שמעל 3,000 מטרים מעל גובה פני הים.
מגלן זה ניזון מחרקים, דו-חיים, רכיכות ותולעים. לעיתים אחוקות גם מעופות ומכרסמים. את מזונו הוא משיג על-ידי חיטוט וגישוש במים הרדודים ובבוץ. הוא עושה זאת ביחידות, בזוגות או בקבוצות.
כשהוא נודד, המגלן שחור-הפנים עף בלהקות גדולות, העשויות לכלול כ-100 פרטים ומסודרות בצורת שורה.

עונת הרבייה מתרחשת בין החורף לסתיו, ושונה באוכלוסיות שונות. המגלנים מקננים בדרך כלל בקבוצות של כ-10 עד 50 פרטים. הנקבה והזכר מקימים קן מענפים וזרדים. הנקבה מטילה 2–3 ביצים, והגוזלים פורחים מהקן לאחר 35–40 ימים.

## קישורים חיצוניים

* מגלן שחור-פנים, אתר אויסואקס-בירדס
* מגלן שחור-פנים, אתר הרשימה האדומה של IUCN

## הערות שוליים

קטגוריה:בעלי חיים שתוארו ב-1789
קטגוריה:טקסונים שתוארו בידי יוהאן פרידריך גמלין
קטגוריה:כפניים
קטגוריה:ארגנטינה: עופות
קטגוריה:צ'ילה: עופות
מטרהורן (ספר)

**מטרהורן** (באנגלית: **Matterhorn**) הוא רומן מאת קרל מרלנטס, קצין נחתים זוטר שלחם בווייטנאם ועוטר בצלב הצי על אומץ ליבו. הספר, שראה אור ב-2010, עוסק בפלוגה בחיל הנחתים האמריקני במלחמת וייטנאם. הספר תורגם לעברית בידי עמנואל לוטם בשנת 2014.
## עלילה
הרומן מספר את סיפורו של ויינו מלאס, מפקד מחלקה בנחתים, המגיע כקצין חדש לפלוגת בראבו היישר מקורס הקצינים. במהלך שירותו בפלוגה נדרש מלאס להתמודד עם מוראות המלחמה, המתח הבין-גזעי והדרג הפיקודי הבכיר שאינו מכיר במצוקות הנחתים שבשטח. שם הספר נגזר מהר מטר (מטרהורן) עליו פרושה הפלוגה בעמדות כנגד צבא צפון וייטנאם.

## קישורים חיצוניים
* .
* ציפי שמילוביץ, יצירת תופת, ידיעות אחרונות המוסף לשבת,  06.02.2015, עמודים 22-24, כפי שהועלה באתר פרש.
* 

## הערות שוליים

קטגוריה:ספרות מלחמת וייטנאם
קטגוריה:ספרים אמריקאיים
קטגוריה:רומנים (סוגה ספרותית)
קטגוריה:ספרי 2010
קטגוריה:ספרי הוצאת כתר
צביה גולן

ממוזער|צביה גולן
**צביה גולן** (נולדה בינואר 1957) היא סופרת ישראלית.

## חייה
### לימודים וקריירה
צביה גולן נולדה בתל אביב, בת ליעקב ולמרים, ניצולת שואה.

גולן למדה לתואר ראשון בחינוך מיוחד בסמינר הקיבוצים, שלוחת אוניברסיטת תל אביב, בשנים 1994–1995 וכן למדה אבחון דידקטי במכללת לווינסקי לחינוך בשנים 1995–1996. היא המשיכה את לימודיה בשנים 1998–1999 באוניברסיטת בן-גוריון בנגב, שם קיבלה את התואר השני במנהל חינוכי.

משנת 2007 מנהלת גולן את המרכז הטיפולי לילדים בעלי צרכים מיוחדים בקריית ים, השייך למשרד החינוך. לניהול מרכז זה הגיעה עם ותק של 14 שנים בניהול מרכז טיפולי של עיריית גבעת שמואל ושנים רבות כמרצה לחינוך מיוחד במחלקה להשתלמויות באוניברסיטת בר-אילן, בסמינר לווינסקי לחינוך ובמרכזים פדגוגיים ברחבי הארץ, בתחום אבחון וטיפול בלקויות למידה בתחום החשבון אצל ילדים מגיל הגן ועד סוף בית הספר היסודי.

חברה באגודת הסופרים העבריים ובאיגוד הסופרים הבינלאומי. שירה הראשון עסק ב.

בשנת 2012 זכתה בפרס ראשון בתחרות הסיפור הקצר של כתב הוצאה לאור.

פעילה בעמותת אנוש.

### חיים אישיים
צביה גולן מתגוררת בנהריה עם בן-זוגה יאיר מלמד, עובד משרד הביטחון ומוזיקאי, המלחין את שיריה. לצביה גולן שלושה בנים ובת ונכדים רבים.

## ספריה
* "כביסה מלוכלכת", 2008 הוצאת אופיר ביכורים
* "קולות מן החדר", 2010, הוצאת קוראים, היה מועמד לפרס ברנשטיין לספרות.
* "חטאים קטנים", 2011, הוצאת קוראים
* "תהומות", 2013, הוצאת קוראים
* "מר מחסני", 2014, הוצאה עצמית
* "דממת הספק", 2017, הוצאת קוראים
* "6,000 ק"מ של הבטחה", 2019, הוצאת קוראים
*"מרשמלו כחול ומסטיק ורוד", 2022, ספר ילדים, הצאת ניב

## קישורים חיצוניים
* אתר נוריתה, על הספר "קולות מן החדר"
* אתר נוריתה, על הספר "תהומות"
* אתר נוריתה, על הספר "חטאים קטנים"
* http://www.news1.co.il/Archive/0014-D-118879-00.html
* 
* 
* 
* סיפור קצר – "פילים" מאת צביה גולן, באתר – תני למילים
* סיפורים קצרים ושירה מאת צביה גולן, באתר –- ליטרטורה
* ספרי צביה גולן באתר – בוקנט
*אתר פרלמנט הספרים, סקירה של חגית בן חור על "דממת הספק"
*תקווה שמתחילה ונגמרת בבית העלמין, ישראל היום, איילת קליין כהן, 2018
*ניוז חיפה והקריות, 2020\ על הספר "6,000 ק"מ של הבטחה"
* Jokopost מבחר סיפורים קצרים:
** http://www.jokopost.com/personal/7367/
** http://www.jokopost.com/thoughts/7228/
** http://www.jokopost.com/personal/6553/

קטגוריה:סופרות ישראליות
קטגוריה:סופרים ישראלים
קטגוריה:נהריה: אישים
קטגוריה:בוגרות סמינר הקיבוצים
קטגוריה:ישראליות שנולדו ב-1957
קטגוריה:ישראלים שנולדו ב-1957
ג'ו אלכסנדר

**ג'ו אלכסנדר** (באנגלית: **Joe Alexander**; נולד ב-26 בדצמבר 1986) הוא כדורסלן אמריקאי-ישראלי המשחק כסמול פורוורד ופאוור פורוורד.

## ביוגרפיה
אלכסנדר נולד בגאושיונג שבטאיוואן, וזמן קצר לאחר מכן עבר עם משפחתו למרילנד שבארצות הברית. כעבור כשש שנים הוריו חזרו לגור בסין מטעם עבודת אביו בנסטלה. אלכסנדר דובר מנדרינית כשפת אם.

סבו מצד אמו היה יהודי, מה שהוביל לכך שקיבל אזרחות בישראל.

## קריירה

עם חזרתו של אלכסנדר לארצות הברית בגיל 17 הצטרף לקבוצת כדורסל בבית הספר בו למד, לינגנור במרילנד. בשנה זו שיחק אלכסנדר מספר מועט של דקות ושימש בעיקר כשחקן חיזוק מהספסל. בגיל 18 ממוצעיו עמדו על כ-14.8 נקודות, 7 ריבאונדים ו-2.8 אסיסטים למשחק. בשנים 2005 עד 2008 שיחק בקבוצת הכדורסל של אוניברסיטת וירג'יניה המערבית.

ב-9 באפריל 2008 נרשם אלכסנדר לדראפט ה-NBA. הוא נבחר בבחירה השמינית שבסיבוב הראשון על ידי מילווקי באקס שהתרשמו ממנו בליגת הקיץ.

ב-25 בדצמבר 2014 חתם במכבי תל אביב ושיחק עימה ביורוליג ובליגת ווינר סל הישראלית.

בסיום העונה לא חודש החוזה והוא עבר לשחק בדינמו סאסארי מהליגה האיטלקית, ושיחק בשורותיה גם ביורוליג.

ב-12 ביולי 2016 חזר למכבי תל אביב לקדנציה שנייה, בעונה בה הודחה הקבוצה בשלב הראשון של היורוליג.

ב-22 ביולי 2017 חתם אלכסנדר בהפועל חולון איתה סיים במקום השני בתום הפיינל פור, וב-15 בפברואר 2018 זכה עמה בגביע המדינה.

ב-24 באוגוסט 2018 חתם אלכסנדר בבשיקטש מליגת העל הטורקית בכדורסל, איתה שיחק גם במסגרת ליגת האלופות של פיב"א.

ב-26 באוקטובר 2022 חזר לישראל וחתם בשורות אינטר עליה ת״א מליגה א׳

## קישורים חיצוניים

* רועי גלדסטון, אלכסנדר הגדול? אולי "גניבת השנה" של מכבי, באתר ספורט 5, 18 בדצמבר 2014
* 

## הערות שוליים

קטגוריה:כדורסלנים אמריקאים
קטגוריה:כדורסלנים ישראלים
קטגוריה:כדורסלני מכבי חיפה
קטגוריה:כדורסלני מילווקי באקס
קטגוריה:כדורסלני שיקגו בולס
קטגוריה:כדורסלני טקסס לג'נדס
קטגוריה:כדורסלני מכבי תל אביב
קטגוריה:כדורסלני דינמו סאסארי
קטגוריה:כדורסלני הפועל חולון
קטגוריה:כדורסלני אוניברסיטת וירג'יניה המערבית
קטגוריה:כדורסלני פורט ויין מאד אנטס
קטגוריה:כדורסלני בשיקטש
קטגוריה:בחירות דראפט של מילווקי באקס
קטגוריה:עולים בשנות ה-2010
קטגוריה:עולים לא-יהודים
קטגוריה:כדורסלני ליגת ה-BIG3
קטגוריה:כדורסלני הפועל ירושלים
קטגוריה:ישראלים שנולדו ב-1986
קטגוריה:אמריקאים שנולדו ב-1986
תנועת הגברים

**תנועת הגברים** או **תנועת הגבר** הוא שם מטרייה למגוון רחב של תנועות חברתיות בעולם המבוססות על ספקטרום רחב של אידאולוגיות על בסיס מגדר שעוסקות בענייני גברים, החל מתנועות ראקציונריות דרך ארגוני התנועה לזכויות הגבר אשר ברובם הם אנטי-פמיניסטיים כגון רע"ש - זכויות הגבר במשפחה ועד לתנועות גברים פמיניסטיות הפועלות למען שחרור המין הגברי מתפקידיו המסורתיים לצד הזדהות עם ערכים פמיניסטיים, כגון התנועה לגבריות חדשה. עם זאת, יש הרואים בתנועה האחרונה התאגדות פמיניסטית לכל דבר ולכן פסולה כתנועת לזכויות גברים ואף חותרת נגד רעיון זכויות הגברים. 

בין הנושאים שמרבית תנועות הגברים עוסקות בהם: הגדלת המעורבות של האב בחיי המשפחה, שוויון מגדרי בדיני גירושין, מאבק בהונאת אבהות ובגנבת זרע, מאבק במיזאנדריה ועידוד מודעות למחלות גבריות כגון סרטן הערמונית (אחת הדוגמאות לפעולה בנדון היא פרויקט מובמבר), ייבוש תקציבי הלובי הפמיניסטי, שאיפה לשוויון אזרחי והורי, התנתקות כללית מנשים כשחרור משעבוד (mgtow). ישנן עמותות כמו לצדכם ואבות למען צדק שמציעות גם מענים טיפוליים או שירותי ייעוץ עבור גברים במצוקה.

השורשים האידאולוגיים של מרבית תנועות הגברים כיום נעוצים בתנועה הנקראת "התנועה לשחרור הגבר", שקמה בארצות הברית בשנות ה-70 במקביל לגל השני של הפמיניזם כדי לשחרר את הגבר מתפקידיו הפטריארכליים השמרניים. כעבור שנים ספורות התנועה החלה תהליך של פיצול – לתנועה פרו-פמיניסטית שפועלת למען שחרור שני המינים מתפקידי מגדר ובנוסף פועלת לחנך גברים לפמיניזם ולמניעת אלימות נגד נשים, ולתנועה לזכויות הגבר, שלרוב מציגה את עצמה כתנועת התנגדות לפמיניזם בכללו או לפלגים מסוימים בו, ופעולותיה הידועות ביותר הן מאבק באפליית גברים בדיני גירושין. כל תנועה התפשטה בעולם באופן עצמאי.

## ראו גם
* א' זה אבא
* התנועה לזכויות הגבר
* יום הגבר הבינלאומי
* וורן פארל
* הגלולה האדומה
* הגבר הנשלט

## קישורים חיצוניים
*הגלולה האדומה - הקדימון המורחב לסרט התיעודי על התנועה לשחרור גברים, בבימויה של קאסי ג'איי, 2016, באתר יוטיוב
*הארגון הלאומי האמריקאי של גברים נגד סקסיזם

קטגוריה:תנועות חברתיות
קטגוריה:פמיניזם
קטגוריה:ארגוני גברים
בולי ירושלים

עקב מלחמת העצמאות, במרץ 1948 נותקה ירושלים היהודית משאר היישובים היהודים והייתה נתונה במצור.

ב-9 במאי 1948 נפתח בירושלים, על ידי מנהלת העם, סניף דואר ראשי בבית ברניך. באותו יום נפתחו גם שלושה סניפי משנה, בגאולה-מאה שערים, במחנה יהודה וברחביה. סניפי הדואר קיבלו דואר לחלוקה בתוך ירושלים, חלוקה שבוצעה על ידי הדוורים תוך חירוף נפש. לתשלום שירותי הדואר, בתקופה בה העיר הייתה נתונה במצור, הן בתקופה שקודם להקמת המדינה והן לאחר ה-16 במאי 1948ביוון שלא ניתן היה להוביל אליה את בולי הדואר העברי מתל אביב, עשו שימוש בתוויות הקרן הקיימת לישראל בהם הודפסה מפת החלוקה של ארץ ישראל. על התוויות נוסף הדפס רכב שכלל את הערך הנקוב ואת המילה "דואר". 

## ראו גם
* בולי נהריה
* בולי צפת

## קישורים חיצוניים
* דואר ישראל - אודותינו / הדואר בראי הזמן / מנהלת העם
* עלי כהן:בולי ירושלים במצור 

ירושלים
קטגוריה:המערכה על ירושלים במלחמת העצמאות
גביע דייוויס 1978

**[[גביע דייוויס]] 1978** הייתה התחרות ה-67 במניין מאז ייסוד התחרות.

לתחרות נרשמו 48 נבחרות. ירידה במספר משתתפי התחרות מוסברת בהתנגדות של מספר מדינות להשתתפות של נבחרת דרום אפריקה בתחרות. כמו כן, נבחרת ברית המועצות נפסלה בגלל התנגדותה לשחק נגד צ'ילה בחצי הגמר של תחרות 1976. משחקים בהשתתפות נבחרת דרום אפריקה התלוו בהפגנות. בסופו של דבר סוכם שהחל משנת 1979 נבחרת דרום אפריקה לא תשתתף בתחרויות וזה היה המצב עד לשנת 1992.

הנבחרות חולקו ל-3 בתים: "בית אמריקה", "בית אירופה", ו"בית המזרח". הקבוצה המנצחת במשחקים בין ראשי הבתים הייתה מקבלת את הגביע. שיטת משחקים זו פעלה עד לשנת 1980.

המשחק על התואר התקיים בין נבחרת ארצות הברית לבין נבחרת בריטניה עם תוצאה של 1:4 לארצות הברית. בכך נבחרת ארצות הברית זכתה בתואר בפעם ה-25 בסך הכל.

## משחקי פלייאוף

### בית אמריקה
הבית כלל 8 קבוצות כולל דרום אפריקה. לאחר המשחקים המוקדמים, החלו משחקי רבע הגמר. משתתפות גמר הבית בשנה הקודמת קיבלו זכות לעבור ישירות לרבע הגמר.

### בית אירופה
הבית כלל 29 קבוצות כולל איראן, מצרים, אלג'יריה, מרוקו וישראל. לאור מספר גדול של הקבוצות  הבית פוצל ל-2 ומנצחות תת-הבתים קיבלו זכות לעלות למשחקים בין מנצחי הבתים. לאחר משחקים מוקדמים החלו משחקי רבע הגמר. משתתפות גמר תת-הבית בשנה הקודמת לא השתתפו במשחקים המוקדמים. בעקבות סירובה של ברית המועצות לשחק במשחק חצי הגבר של השנה הקודמת נגד צ'ילה, נבחרתה נפסלה מהשתתפות בתחרות בשנים 1977–1978. 

#### תת הבית א'

#### תת הבית ב'

### בית המזרח
בית המזרח כלל 11 קבוצות כולל אוסטרליה וניו זילנד. לאחר המשחקים המוקדמים החלו משחקים על ראשות הבית. משתתפות גמר הבית בשנה הקודמת קיבלו זכות לעבור ישירות לרבע הגמר.

### משחקים בין מנצחי הבתים
משחקי חצי הגמר נערכו במהלך אוקטובר 1978 ומשחק הגמר בדצמבר.

## ישראל בגביע דייוויס
נבחרת ישראל שובצה בבית אירופה ב' ושיחקה נגד נבחרת פינלנד.

במשחק השני הנבחרת שיחקה נגד אוסטריה והפסידה.

## קישורים חיצוניים
* אתר התחרות

קטגוריה:תחרויות טניס ב-1978
1978
1978
1978
1978
1978
1978
1978
1978
1978
1978
1978
1978
1978
1978
1978
עוזי לוי

**עוזי לוי** (נולד ב-3 בפברואר 1959) הוא קצין משטרה בדימוס בדרגת ניצב. כיהן כמפקד מחוז ש"י במשטרת ישראל.

## ביוגרפיה
לוי נולד וגדל במושב פרזון שבחבל התענכים, בן להורים חקלאים ומגדלי בקר. למד בבית ספר חקלאי מקיף "ויצו קנדה נהלל". עם גיוסו לצה"ל בשנת 1977, התנדב לצנחנים ושובץ בגדוד 890. בצנחנים עבר מסלול הכשרה כלוחם, בנוסף עבר קורס מ"כים חי"ר ולחם במבצע ליטני.

בדצמבר 1981 התגייס לימ"מ, ושירת ביחידה כלוחם. במהלך מלחמת לבנון הראשונה השתתף במספר מבצעים חסויים בתוך לבנון.

לאחר תקופה ביחידה, יצא לקורס קצינים חי"ר בבה"ד 1, בסיום הקורס חזר ליחידה ושירת בתפקידים שונים: מפקד צוות, מפקד פלגה, קצין מבצעים, קצין הדרכה, קצין אג"ם וסגן מפקד הימ"מ. במהלך שירותו בימ"מ, השתתף בעשרות מבצעים חסויים שעדיין אסורים בפרסום. ב-1999 יצא ללימודים במכללה הבין-זרועית לפיקוד ולמטה.

באוגוסט 2000 מונה למפקד ימ"ס איו"ש. סמוך לכניסתו לתפקיד פרצה האינתיפאדה השנייה, לוי הוביל את היחידה עד אמצע 2007, תקופה של לחימה מתמדת במהלכה השתתפה בכ-1,200 מבצעים, חיסלה כ-130 מחבלים ועצרה עוד מאות אחרים. במהלך תקופת פיקודו על יחידת הימ"ס, עוטרה היחידה ולוחמיה בצל"שים רבים, בין היתר, צל"ש הרמטכ"ל, צל"ש אלוף פיקוד המרכז וצל"ש מפקד האוגדה והייתה היחידה המעוטרת ביותר בצה"ל ובמשטרה באותה תקופה. בשנים אלה עוטרו כ-15 לוחמים ביחידה בצל"שים אישיים על סיכון חייהם.

בתפקידו הבא שירת כסגן מפקד מג"ב איו"ש וב-2010 מונה למפקד מג"ב צפון. בתקופה זו מג"ב צפון כלל את מרחב צפון ואת מרחב חוף. בהמשך פוצל מרחב צפון במג״ב לשני מרחבים - צפון וחוף.

בפברואר 2012 הועלה לדרגת תת-ניצב ומונה למפקד מג"ב איו"ש. בספטמבר 2015 פרץ גל הטרור הפלסטיני, במהלכו התרחשו פיגועי טרור כמעט מדי יום, כאשר חלק גדול מהם התרחש בירושלים ובשטחי יהודה ושומרון. לוי הוביל את מג"ב איו"ש בתקופה מורכבת ומאתגרת של פיגועי טרור, החל מפיגועי דקירה, פיגועי דריסה והשלכת בקבוקי תבערה ועד לפיגועי ירי והשלכת מטענים.

ביולי 2016 מונה לסגן מפקד משמר הגבול.

בדצמבר 2020 עת מונה מפקדו במשמר הגבול קובי שבתאי לממלא מקום מפכ"ל המשטרה, כיהן כממלא מקום מפקד מג"ב.

בינואר 2021 הועלה לדרגת ניצב ומונה למפקד מחוז ש"י ופיקד על המחוז במהלך מלחמת חרבות ברזל.

ב-12 בספטמבר 2024 הודיע למפכ"ל דני לוי על כוונתו לפרוש לאחר 42 שנות שירות במשטרת ישראל.

לוי נשוי ואב לשניים. בעל תואר ראשון במנהל עסקים ותואר שני במדעי היהדות מהקריה האקדמית אונו. מתגוררים בעפולה.

## קישורים חיצוניים

* 
* 
* 
* גור סלומון, ה-ע' של המדינה, מתוך מקור ראשון, 1 ביוני 2007 (כעת, מתוך ארכיון האינטרנט)
* ניבה גולדברג, אבישי חורי, "נוצר פה סיר לחץ", במחנה, 16 ביוני 2014

## הערות שוליים

קטגוריה:לוחמי הימ"מ
קטגוריה:שוטרי משמר הגבול
קטגוריה:בוגרי התיכון החקלאי ויצו נהלל
קטגוריה:בוגרי הקריה האקדמית אונו
קטגוריה:בוגרי הקריה האקדמית אונו: מנהל עסקים
קטגוריה:מפקדי מחוז ש"י במשטרת ישראל
קטגוריה:ניצבי משטרת ישראל
קטגוריה:אנשי המושב
קטגוריה:חבל התענכים: אישים
קטגוריה:עפולה: אישים
קטגוריה:ישראלים שנולדו ב-1959
עזרא סדן

**עזרא סדן** (נולד ב-5 בינואר 1933) הוא כלכלן ישראלי. כיהן כמנכ"ל משרד האוצר, מנכ"ל משרד החקלאות וכמשנה לנגיד הבנק העולמי, פרופסור אמריטוס בפקולטה לחקלאות של האוניברסיטה העברית ועמד בראש החוג לכלכלה חקלאית.

## ביוגרפיה
עזרא סדן נולד בירושלים, בנם של הסופר והחוקר דב סדן ושל גוסטה לבית פרנס, מראשונות העלייה השלישית, ואחיו של פרופ' יוסף (יוסי) סדן, חוקר תרבות האסלאם. למד בתיכון עירוני א' בתל אביב והיה פעיל בתנועת הנוער התנועה המאוחדת. הוא מוסמך לכלכלה וחקלאות מהפקולטה לחקלאות של האוניברסיטה העברית בירושלים, ב-1959 זכה בפרס בראלי על מחקרו בתחום גידול הצאן. יצא ללימודים בארצות הברית וסיים ב-1962 דוקטורט באוניברסיטת שיקגו, נושא עבודת הדוקטורט שלו היה "התיישבות בארץ ישראל, בעיית הקצאת מקורות". ב-1970 מונה לדרגת מרצה בכיר באוניברסיטה העברית, ב-1975 מונה לראש החוג לכלכלה חקלאית וב-1979 לפרופסור חבר באוניברסיטה. הוא עבד בתה"ל ועסק בייעוץ לפרויקטים כלכליים-חקלאיים באמריקה הלטינית ובקליפורניה. ב-1979 מונה למנהל הרשות לתכנון כלכלי במשרד האוצר. היה חבר בוועדה לבחינת השכר במגזר הציבורי ובוועדה למכירת חברות ממשלתיות. בינואר 1981 מונה למנכ"ל משרד האוצר וכיהן בתפקיד עד 1984. תקופת כהונתו התאפיינה במשבר כלכלי חריף, עלייה חדה בשיעור האינפלציה, משבר מניות הבנקים ושביתת רופאים ממושכת בת מספר חודשים.

בשנים 1985 עד 1989 כיהן כיו"ר דירקטוריון חברת אומני מקבוצת כלל תעשיות.

בשנת 1992 כיהן כמנכ"ל משרד החקלאות. בשנים 1992–1995 עמד בראש מינהל המחקר החקלאי במרכז וולקני. בעל חברה לייעוץ כלכלי, סדן לובנטל בע״מ.

בראש מספר ועדות ציבוריות בהן ועדה לבחינת הדרכים לפיתוח משקי של חבל עזה ב-1991, ועדה לקביעת הקצאת משימות בין התעשיות הצבאיות וצה"ל ב-1994 והוועדה לבחינת הרפורמה בתחבורה הציבורית ב-2008.

ב-1987 הצטרף למפלגת התחיה והוצב מטעמה במקום השמיני בבחירות לכנסת השתים עשרה.

## קישורים חיצוניים

* קורות חיים
* 
* 

## הערות שוליים

קטגוריה:כלכלנים ישראלים
קטגוריה:מנכ"לי משרד האוצר
קטגוריה:מנכ"לי משרד החקלאות
קטגוריה:סגל האוניברסיטה העברית בירושלים: חקלאות, מזון וסביבה
קטגוריה:עובדי הבנק העולמי
קטגוריה:בוגרי תיכון עירוני א' (תל אביב)
קטגוריה:בוגרי התנועה המאוחדת
קטגוריה:בוגרי האוניברסיטה העברית בירושלים: חקלאות
קטגוריה:בעלי תואר דוקטור מאוניברסיטת שיקגו
קטגוריה:פעילי מפלגת התחיה
קטגוריה:ישראלים שנולדו ב-1933
Animals (שיר של מארון 5)

**Animals** (בעברית: **חיות**) הוא שיר של להקת הפופ רוק האמריקאית מארון 5. השיר יצא לאור ב-25 באוגוסט 2014 כסינגל השני מאלבום האולפן החמישי של הלהקה "V". השיר מדבר על האהבה, שמתנהלת כמו ציד בעלי חיים. בפזמון שר אדם לוין סולן הלהקה "בייבי, אני טורף אותך הלילה / צד אותך ואוכל אותך חיה / בדיוק כמו חיות".

הקליפ לשיר עלה ליוטיוב ב-29 בספטמבר 2014. הקליפ נוהל על ידי סמואל באיר. בקליפ נראה אדם לוין בתוך מקרר של בשרים מלא בדם של חיות על גופו וכך לאורך כל השיר גופו מתלכלך בדם.

## מיקומי שיא

## קישורים חיצוניים

## הערות שוליים

קטגוריה:שירי מארון 5
קטגוריה:שירים באנגלית
קטגוריה:שירים שנכתבו על ידי בני בלנקו
קטגוריה:שירים שנכתבו על ידי שלבאק
קטגוריה:שירים שהופקו על ידי שלבאק
קטגוריה:וידאו קליפים מעוררי מחלוקות
קטגוריה:שירי לפידים
קטגוריה:שירים על הטרדה מאיימת
קטגוריה:שירים על מיניות
קטגוריה:שירי דאנס-פופ
קטגוריה:מחלוקות סביב טענות לתועבה במוזיקה
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:סינגלים בהוצאת אינטרסקופ רקורדס
קטגוריה:סינגלים בהוצאת 222 רקורדס
עמנואל שרון

**עמנואל שרון** (20 במאי 1929 – 29 במאי 2021) היה כלכלן ומנהל ישראלי. כיהן כמנכ"ל משרד האוצר, נציב שירות המדינה ויו"ר דירקטוריון בנק הפועלים.

## ביוגרפיה
שרון נולד בפולין, לאחר שאמו נסעה מארץ ישראל לבית הוריה ללדת אותו, וחזרה איתו לאחר הלידה. הוא גדל בירושלים ובחיפה, למד בבית הספר הריאלי. שירת כנוטר, עבר קורס מפקדי מחלקות בארגון "ההגנה". שירת כקצין בצה"ל בחטיבה 7, שימש מפקד גדוד 12 וסגן מפקד חטיבת גולני וראש ענף מבצעים במחלקת מבצעים. ב-1955 השתחרר מצה"ל בדרגת סגן-אלוף. ב-1958 קיבל תואר ראשון בכלכלה ובמתמטיקה מהאוניברסיטה העברית בירושלים וב-1960 סיים תואר שני במנהל עסקים באוניברסיטה.

ב-1957 החל לעבוד במשרד האוצר, במחלקת המידע של מס הכנסה. בתחילת 1960 מונה לסגן נציב מס הכנסה באמצע 1962 מונה לאחראי על מלוות החובה וקיבל את התואר סגן הממונה על הכנסות המדינה. בתפקידו זה גם היה ממונה על הכנסת המחשוב לארגון. בשנת 1965 יצא ללימודים בארצות הברית וב-1968 סיים לימודי דוקטורט באוניברסיטת קליפורניה בברקלי. במקביל שימש חוקר במעבדות IBM. בשובו לישראל שימש מרצה במחלקה למחשבים שבאוניברסיטה העברית ולימד חקר ביצועים. ב-1972 מונה למנכ"ל חברת קונטרול דאטה בישראל.

בינואר 1984 נכנס לתפקיד מנכ"ל משרד האוצר, כמינוי של יגאל כהן אורגד. הוא התפטר מתפקידו באמצע השנה על רקע פריצת מסגרת התקציב לקראת הבחירות, אך מונה מחדש לתפקיד לאחר מספר חודשים, על ידי יצחק מודעי וכיהן בתפקיד עד 1987. בתקופה זו ריכז את צוות הכלכלנים ליישום תוכנית הייצוב הכלכלית של 1985. כמו כן כיהן כנציב שירות המדינה בפועל. שרון המליץ על סגירת נציגויות רשות ההשקעות בארצות הברית ואי היענות מודעי להמלצתו הביאה למתח ביניהם.

בשנים 1988 עד 1990 עבד בבנק העולמי וב-1990 מונה לראש מטה הסדר הקיבוצים. בשנים 1992 עד 1998 כיהן כיו"ר דירקטוריון בנק הפועלים.

תפקידים ציבורים נוספים בהם כיהן: יו"ר דירקטוריון הוצאת מאגנס, יו"ר הוועד הישראלי בקרן וקסנר, חבר בוועדה המייעצת לבנק ישראל, חבר בוועדה לתכנון ולתקצוב של המועצה להשכלה גבוהה, יו"ר הוועד המנהל במכון ירושלים לחקר ישראל, חבר בוועד המנהל של החברה להגנת הטבע, מוזיאון ישראל, האוניברסיטה העברית בירושלים, הקרן הלאומית למדע, קרן בירד, יו"ר חברת נגב תעשיות תוכנה, דירקטור ברותם אמפרט נגב ועוד.

נפטר ב-29 במאי 2021. הותיר ארבעה ילדים, נכדים ונינים. אחד מבניו היה פרופ' אילן שרון, ארכאולוג ישראלי, באוניברסיטה העברית בירושלים, שהתמחה בתקופת הברזל ובתרבות הפיניקית. בן נוסף, פרופ' ערן שרון, הוא פיזיקאי באוניברסיטה העברית.

## קישורים חיצוניים
* 
* 
* משולם לוין, מורה נבוכים : ריאיון עם ד"ר עמנואל שרון, זמן מבשרת, 22 במאי 2009
* 
* 

## הערות שוליים

קטגוריה:מנכ"לי משרד האוצר
קטגוריה:כלכלנים ישראלים
קטגוריה:יושבי ראש בנק הפועלים
קטגוריה:נציבי שירות המדינה
קטגוריה:דירקטורים ישראלים
קטגוריה:נוטרים
קטגוריה:מפקדי גדוד 12
קטגוריה:סגני-אלופים בצה"ל
קטגוריה:בוגרי בית הספר הריאלי
קטגוריה:עובדי הבנק העולמי
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מאוניברסיטת קליפורניה בברקלי
קטגוריה:ישראלים ילידי פולין
קטגוריה:אישים הקבורים בפרדס חנה
קטגוריה:ישראלים שנולדו ב-1929
קטגוריה:ישראלים שנפטרו ב-2021
רביעיית פלורנטין

**רביעיית פלורנטין** הוא מיזם מגורים בפלורנטין, תל אביב.

## הפרויקט
ממוזער|הפרויקט בבנייה במבט מדרך סלמה
טקסט=|ממוזער|מבט מקרוב על הבניינים ברביעיית פלורנטין
הפרויקט מורכב מארבעה מבנים סגלגלים בני 9 קומות, כאשר מלבד מתחם המגורים כולל הפרויקט גם מתחם מסחרי בן 3,500 מ"ר הכולל כ-40 חנויות.

הפרויקט תוכנן על ידי האדריכל אילן פיבקו ובוצע על ידי היזמים יעקב גורסד ויהודה גורסד (באמצעות חברת YBOX) ואיש העסקים יוסי תורג'מן, והוא ממוקם בפינת הרחובות דרך שלמה, אברבנאל ומעון.

## ביקורות
המבנה השנוי במחלוקת זכה לדעות חלוקות, חיוביות (על חדשנות המבנה, למשל) ושליליות (על אי-התאמתו למרחב הציבורי, לדוגמה).

## קישורים חיצוניים

* . 
* . 
* . 
* .
* .
* סיבוב בפרויקט החדש של פיבקו בפלורנטין ועוד כמה דברים, חלון אחורי, מיכאל יעקובסון.
* 
* 
* רביעיית פלורנטין באתר YBOX

קטגוריה:פלורנטין
קטגוריה:תל אביב: מגדלי מגורים
אפטוסטיכוס סטיבנקולברי

**אפטוסטיכוס סטיבנקולברי** (שם מדעי: *Aptostichus stephencolberti*) הוא מין של עכביש מהסוג אפטוסטיכוס הקרוי על שמו של הקומיקאי והסאטיריקן האמריקאי סטיבן קולבר. העכביש התגלה על קו החוף של קליפורניה בשנת 2007.

## תיאור ותפוצה
אזורי התפוצה של העכביש הם בדיונות החוף מאזור ביג סר ועד לשמורת פוינט לובוס וגשר שער הזהב בחצי האי של סן פרנסיסקו. בהשוואה למינים קרובים כמו אפטוסטיכוס אנג'לינהג'ולי (על שם השחקנית אנג'לינה ג'ולי), הסטיבנקולברי בהיר יותר. הן לזכר והן לנקבה רגליים חומות-צהובות, חלקם העליון והכליצרות חומים והבטן בהירה יותר ובעלת פסים אלכסוניים. לזכר שש שיניים ולנקבה חמש.

## מתן השם
העכביש נקרא על שמו של קולבר לאחר שקולבר דיווח בתוכניתו הקולבר ריפור שג'ייסון בונד, פרופסור לביולוגיה באוניברסיטת מזרח קרוליינה, כינה עכביש אחר בשם *[[Myrmekiaphila neilyoungi]]* על שם כוכב הרוק הקנדי, ניל יאנג. קולבר הביע כעס על כך שבונד לא טרח לקרוא מין גם על שמו והחל לפנות בבקשה לקבל מין של בעל חיים שיהיה קרוי על שמו. לטענתו קרויים על שמו נשר וצב (אם כי לא טקסונומית), כך שאין סיבה שלא יקראו על שמו חיה נוספת.

במהדורה מאוחרת יותר של התוכנית עדכן קולבר כי בונד החליט לקרוא עכביש על שמו באומרו "וכל שהיה עלי לעשות הוא להתחנן בלי בושה בטלוויזיה הארצית." השניים שוחחו בטלפון במטרה להחליט איזה מבין העכבישים האפשריים ייקרא על שמו של קולבר, אך מאחר שמדובר היה ב-27 מינים הוחלט שבונד יקבל את ההחלטה בעצמו.

השם *Aptostichus stephencolberti* הוכרז רשמית בתוכנית ב-6 באוגוסט 2008. מאחר שקולבר מבטא את שם משפחתו (Colbert) כשה-T שקטה, הוחלט שגם ה-T בשמו של המין *stephencolberti* תהיה שקטה.

## קישורים חיצוניים

## הערות שוליים

קטגוריה:בעלי חיים שתוארו ב-2008
קטגוריה:אוקטניזיים
קטגוריה:ארצות הברית: עכבישים
קטגוריה:קליפורניה: מינים אנדמיים
קטגוריה:בעלי חיים הקרויים על שם מפורסמים
קטגוריה:טקסונים שתוארו בידי ג'ייסון בונד
מוסררה (פירושונים)

מילה בערבית המופיעה בשמות גאוגרפיים ושמשמעותה "מקום עם חלוקי נחל".
אורי לוטן

**אוּרִי לוֹטָן** (11 באפריל 1951 - 6 במאי 2005) היה סופר, מתרגם, עיתונאי ושדרן רדיו ישראלי.

## ביוגרפיה
אורי לוטן נולד וגדל בתל אביב. הוא יצא בגיל 16 למסע ברחבי יבשת אירופה, וכשחזר ב-1969 התגייס לצבא, והחל לשדר בגלי צה"ל תוכניות מוזיקה. במשך ארבע שנים היה לוטן מהראשונים שחשפו את תרבות הפופ והרוק החדשה לקהל הישראלי. בין השאר הגיש במשך שנים את התוכנית "ציפורי לילה" והיה הישראלי הראשון ששידר בתחנת קול השלום של אייבי נתן.

לוטן עזב את ישראל בסוף שנות ה-70, וחי שנים רבות בארצות הברית בחוף המערבי, בעיקר בעיר סן פרנסיסקו. שם גם נחשף לתרבות הפסיכדלית, אותה הכיר לקהל הישראלי. כמו כן, עבר לגור כשבע שנים בפונה שבהודו והושפע מאושו ותורתו, אולם נטש אותה באכזבה, ובשנותיו האחרונות אף יצא כנגד אושו.

לוטן כתב במשך שנים על מוזיקה בעיתונים והיה מחסידי הכתיבה בסוגת הניו-ג'ורנליזם בישראל. הוא שלט באופן שוטף בארבע שפות: עברית, אנגלית, צרפתית וגרמנית. תרגם לעברית כעשרה ספרים, ביניהם "פחד ותיעוב בלאס וגאס" של העיתונאי והסופר האנטר ס. תומפסון.

לוטן היה אחד מגדולי מעריציה של להקת גרייטפול דד בישראל והחזיק באוסף של כ-3,000 הקלטות שונות של הלהקה, ביניהן כ-1000 הופעות חיות.

בפברואר 2005 נפל לוטן במדרגות ביתו, שבר את מפרקתו והפך למשותק. ב-6 במאי 2005 נפטר ונקבר בבית העלמין ירקון.

## הנצחה
בשנת 2007 הזמר נעם רותם הוציא את השיר "ללכת כמו אריה" (מתוך האלבום "עזרה בדרך"), שהוקדש לזכרו של לוטן.

## מספריו

### ספרים שכתב
* החיים כבצל: אוטופיקציוגרפיה, כנרת זמורה-ביתן דביר, 
* יש חדש במערב: תולדות הניו אייג', מדף הוצאה לאור, 2006

### ספרים שתרגם
* כריסטופר פייק (סופר), לב מרושע, מודן, 1997
* אן רייס, משרת העצמות, מודן, 1997
* אנה קמפיון וג'יין קמפיון, , הוצאת פן, 1999
* סיד באומל, טבע נגד דיכאון, הוצאת יבנה, 2000
* אליזבת וורצל, דור הפרוזק, הוצאת ידיעות אחרונות, ספרי חמד, ופן הוצאה לאור, 2002
* האנטר ס. תומפסון, פחד ותיעוב בלאס וגאס, הוצאת ידיעות אחרונות, ספרי חמד, ופן הוצאה לאור, 2004
* בארי לונג, מדיטציה: קורס בסיסי - עשרה שיעורים, מדף הוצאה לאור, 2005, 
* קרל היאסן, , הוצאת מעריב, 2006

### ספר שערך

* מיכאל ויס, סוס טרויאני, הוצאת תבונה, 2004

### סיפור שכתב

* "אמסטרדם", בספר: משה גלעד (עורך), אלה החיים שהייתי רוצה לחיות: 20 סיפורי מסע ישראליים, עם עובד, 2003

## לקריאה נוספת

* דוד מיכאלי, "הקדמה" בספרו של לוטן, יש חדש במערב: תולדות הניו אייג', מדף הוצאה לאור, 2006, עמ' 12-11
* גליה עזרן, "על המחבר", בספרו של לוטן, יש חדש במערב: תולדות הניו אייג', מדף הוצאה לאור, 2006, עמ' 303

## קישורים חיצוניים

* 
* 
* 
* , מתוך "בקריאה ראשונה"
* 
* 
* 
* 

## הערות שוליים

קטגוריה:סופרים ישראלים
קטגוריה:מתרגמים ישראלים
קטגוריה:שדרני רדיו ישראלים
קטגוריה:עיתונאים ישראלים
קטגוריה:חיילי גלי צה"ל
קטגוריה:סגל חדשות
קטגוריה:אישים הקבורים בבית הקברות ירקון
קטגוריה:ישראלים שנולדו ב-1951
קטגוריה:ישראלים שנפטרו ב-2005
פאדל אל-ג'מאלי

**פאדל אל ג'מאלי** (בערבית: فاضل الجمالي; 20 באפריל 1903 - 24 במאי 1997) היה פוליטיקאי עיראקי ואיש חינוך. עם היווצרותה של עיראק בשנות ה-30 הוא מילא תפקיד חשוב בעיצוב מערכת החינוך במדינה. השקפותיו היו פאן ערביות וימניות. שימש כראש ממשלת עיראק מ-17 בספטמבר 1953 ועד 29 באפריל 1954. שימש כשר החוץ של עיראק שמונה פעמים.

נולד בכאזמיה למשפחה שיעית. למד באוניברסיטה האמריקנית בביירות, ובמכללה למורים באוניברסיטת קולומביה. את עבודת הדוקטורט שלו בנושא החינוך בקרב הבדואים.

לאחר ההפיכה של יולי 1958 הוא נכלא. ביולי 1961 הוא שוחרר ממאסר.

## ראו גם
* רשימת ראשי ממשלת עיראק

## לקריאה נוספת

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ראשי ממשלת עיראק
קטגוריה:שרי החוץ של עיראק
קטגוריה:פוליטיקאים עיראקים
קטגוריה:ילידי 1903
קטגוריה:נפטרים ב-1997
קד"ם - ילדים ונוער

**קד"ם - ילדים ונוער** היא עמותה שהוקמה בשנת 2001 ופועלת מאז לפיתוח והפעלת תהליכי קד"ם (קבוצות דיון משפחתיות) בישראל.

## קד"ם
תהליך קד"ם (קבוצת דיון משפחתית Family Group Conference) הוא שיטה חדשה יחסית לפתרון בעיות של קטינים בסיכון ובמצוקה. תוכנית קד"ם מציעה מודל מובנה של קבלת החלטות על ידי המשפחה הגרעינית, הקטין, המשפחה המורחבת ואנשים משמעותיים לקטין ולמשפחה בשיתוף אנשי המקצוע. זהו תהליך וולונטרי וכל המשתתפים מצטרפים ונשארים בו מתוך בחירה. המודל רצוני, בראש ובראשונה לקטין ולמשפחתו, אך ניהולו הנכון מחייב עבודה של מתאם, אשר אחראי לקדם את התהליך ברגישות ובתבונה ולשמור על גבולות התהליך בהתאם לערכי ועקרונות התוכנית.
מחקרי הערכה מראים שמודל קד"ם נוחל הצלחה רבה בתחום הטיפול בקטינים בסיכון וכן בתחום הטיפול בנוער עובר חוק. הניסיון שנצבר עד כה מעלה כי המודל מאפשר להתגבר על קשיים שונים, תורם מאוד לתחושת ההוגנות שחווים המשתתפים בו מקדם מציאת מענים לקשיים שמקורם בייחודיות תרבותית של המשפחה. כמו כן נמצא כי התהליך מעצים את ההורים והמשפחה. לפיכך, תרומת המודל חורגת מהטיפול במצב הסיכון הקונקרטי ומתבטאת גם בהנעת תהליכי צמיחה והתפתחות חיוביים כלליים במשפחה.

## פעילות
העמותה מפעילה תהליכי קד"ם (קבוצות דיון משפחתיות) אשר במסגרתם נפגשים בני נוער הנמצאים במצב של סיכון או משבר (כגון עבריינות) יחד עם בני משפחותיהם ותומכים, נפגע העבירה ותומכיו – אם רלוונטי, ואנשי מקצוע. את הדיון מכין ומנחה מתאם שהוכשר על ידי העמותה. מטרת התהליך היא לגבש תוכנית לתיקון ופתרון המשבר או הסיכון באופן מיטבי, תוך הסכמה ושיתוף פעולה.
כאשר יש צד של נפגע בתהליך, זהו תהליך צדק מאחה, שמטרתו העיקרית היא לתקן את הפגיעה שנגרמה בין הנער הפוגע לנפגע. תהליך כזה עשוי להיות חלופה להליך הפלילי או להשתלב עם הליך פלילי שמתנהל בבית המשפט.

## קישורים חיצוניים
* 
* 
* משרד הרווחה - האגף לשירותי תקון ונוער מנותק
* מוזאיקה – המרכז ליישוב סכסוכים בהסכמה
* משטרת ישראל – אגף ילדים ונוער
* מכון ברוקדייל, דורי ריבקין, סמדר שמעיה ענבר, "הערכת תוכנית ק.ד.מ. קבוצות דיון משפחתיות לנוער עובר חוק", יוני 2007

קטגוריה:ישראל: ארגוני עזרה
קטגוריה:ישראל: עמותות
הנס מגנוס אנצנסברגר

[שמאל|ממוזער|200px|הנס מגנוס אנצנסברגר, [נובמבר 2013]]
**הַנְס מַגְנוּס אֶנְצֶנְסְבֶּרְגֶר** (בגרמנית: **Hans Magnus Enzensberger**; 11 בנובמבר 1929 – 24 בנובמבר 2022) היה סופר ומשורר גרמני.

## ביוגרפיה
אנצנסברגר נולד בעיירה קטנה בדרום בוואריה בשם קאופבורן, הבכור מבין ארבעה בנים. משפחתו היגרה לנירנברג, בירתה הסמלית של המפלגה הנאצית בשנת 1931. יוליוס שטרייכר, עורך העיתון "דר שטירמר", היה שכן של משפחתו בנירנברג. בילדותו הצטרף אנצנסברגר לנוער ההיטלראי אך סולק ממנו במהירות.

אנצנסברגר למד ספרות ופילוסופיה באוניברסיטת ארלנגן-נירנברג, אוניברסיטת פרייבורג, אוניברסיטת המבורג ובסורבון בפריז. בשנת 1955 קיבל תואר דוקטור לאחר שהשלים תזה שעסקה בשירתו של קלמנס ברנטנו. הוא עבד כעורך רדיו בשטוטגרט עד 1957, השתתף במספר כינוסים של קבוצת 47 ונחשב לאחד היוצרים הבולטים בקבוצה. בשנים 1965–1975 ערך את המגזין "קורסבוך" ("Kursbuch"). מאז 1985 ועד למותו היה העורך של סדרת הספרים "ספריית אנדרי" ("Die Andere Bibliothek") היוצאת לאור בפרנקפורט. ייסד יחד עם הסופר הצ'ילאני גסטון סלווטורה את הירחון "טרנס-אטלנטיק" ("TransAtlantik").

אנצנסברגר התגורר במינכן. אחיו הצעיר כריסטיאן  היה גם הוא סופר.

## יצירותיו
יצירותיו של אנצנסברגר היו מגוונות מאוד ותורגמו ליותר מ-40 שפות. בין היתר כתב אנצנסברגר ספרי שירה, שירי ילדים, ספרי ילדים, פרוזה, רומנים, תאוריה ביקורתית, ספרי עיון ומחזות.

אנצנסברגר היה מוכר בסגנונו הסרקסטי והאירוני. כמי שגדל בגרמניה בימי הרייך השלישי הוא נהג לכתוב ביקורת רבה על העולם אותו יצרנו אנו, בני האנוש, על מעמד הביניים השבע והעיוור ועל אורחות החיים בעולם המודרני.

## פרסים
* 1963 – פרס ביכנר
* 1980 – זר הזהב בערבי השירה סטרוגה 
* 1985 – פרס היינריך בל
* 1993 – פרס אריך מריה רמרק לשלום
* 1998 – פרס היינריך היינה
* 2002 – פרס הנסיך אסטוריאס
* 2009 – פרס גריפין לשירה 

## פורסמו בעברית
* **השקיעה של הטיטניק** בהוצאת ספריית פועלים, מחזה, תרגם: שמעון לוי,1986
* **שד המספרים** בהוצאת זמורה ביתן, ספרות ילדים, 1998
* **מלאך רגיל לגמרי** בהוצאת הקבוץ המאוחד, שירה, תרגם: שמעון לוי, 2002
* **עבודות צל** בהוצאת קשב לשירה, שירה, תרגם: אשר רייך, 2011

## ראו גם
* קבוצת 47

## קישורים חיצוניים

* שמעון לוי, שירה כפוטו-רומאן בהצגת השקיעה של הטיטניק מאת הנס מגנוס אנצנסברגר , מקום לשירה
* 
* בלוז מעמד הביניים, העוקץ, תרגום: מי-טל נדלר, 2012
* 
* 

קטגוריה:משוררים גרמנים
קטגוריה:סופרים גרמנים
קטגוריה:עורכים גרמנים
קטגוריה:זוכי פרס היינריך בל
קטגוריה:זוכי פרס היינריך היינה
קטגוריה:זוכי פרס ביכנר
קטגוריה:זוכי פרס נסיך אסטוריאס לתקשורת ומדעי הרוח
קטגוריה:בוגרי הנוער ההיטלראי
קטגוריה:בוגרי אוניברסיטת פרייבורג
קטגוריה:בוגרי אוניברסיטת המבורג
קטגוריה:בוגרי אוניברסיטת פריז
קטגוריה:גרמנים שנולדו ב-1929
קטגוריה:גרמנים שנפטרו ב-2022
היגיאיה (אסטרואיד)

**היגיאיה** (שם מלא: **10 היגיאיה**; באנגלית: **&lrm;10 Hygiea**) הוא האסטרואיד הרביעי בגודלו שבחגורת האסטרואידים העיקרית. הוא התגלה על ידי אניבאלה דה גאספריס (Annibale de Gasparis) ב-12 באפריל 1849.

## גילוי ומקור השם
האסטרואיד התגלה על ידי החוקר אניבאלה דה גאספריס ב-12 באפריל 1849. היה זה האסטרואיד הראשון מבין תשעת האסטרואידים שהוא גילה. מנהל מצפה הכוכבים בנאפולי, ארנסטו קפוצ'י קרא לאסטרואיד *Igea Borbonica* (היגיאיה בורבוניקה, על שם בית בורבון, ששלטו בממלכת שתי הסיציליות בו נאפולי נמצאת). אולם כבר ב-1852, האסטרונום ג'ון ראסל הינד אמר שהשם הנפוץ הוא "היגיאיה" ושלא משתמשים בשם המקורי המלא.

האסטרואיד קרוי על שמה של היגיאיה, אלת הבריאות במיתולוגיה היוונית והמיתולוגיה הרומאית. המספר "10" מציין כי זהו האסטרואיד ה-10 אשר התגלה במערכת השמש.

[ממוזער|ימין|250 פיקסלים|השוואת גודל: עשרת האסטרואידים הראשונים מושווים אל [הירח של כדור הארץ (בקנה מידה). היגאה הוא הראשון מימין]]

## מאפיינים
היגיאיה הוא האסטרואיד הרביעי בגודלו במערכת השמש. צורתו כספרואיד אובלי וממדיו הם 530×407×370 ק"מ. קוטרו הממוצע 407 ק"מ, ומסתו מוערכת להיות כ-2.9% מכלל מסת חגורת האסטרואידים, בסביבות ה ק"ג.

האסטרואיד הוא הגדול מהאסטרואידסים מסוג C-type אשר עשויים ברובם מפחמימנים סלעיים. כמו קרס, היגיאיה בעל צפיפות נמוכה, ודומה בכך לירחים של שבתאי.

## תצפיות
היגיאיה הוא בעל אלבדו נמוך וקשה לראותו בתצפיות מכדור הארץ, ולכן, למרות גודלו, הוא האסטרואיד ה-10 שהתגלה. באפהליון, הנקודה הרחוקה ביותר מהשמש במסלולו, בהירות נראיתו היא 10.2 ונדרש טלסקופ בעל קוטר עדשה של 100 מ"מ, אולם בפריהליון, הנקודה הכי קרובה לשמש במסלולו, יש לו בהירות של 9.1 וניתן לראותו במשקפה בעלת קוטר של 50 מ"מ.

היגיאיה נצפה כשהוא מסתיר כוכב כמה פעמים וממנו למדו מעט אודות צורתו. תצפית של טלסקופ החלל האבל קבעה כי הוא אסטרואיד ואין לו ירחים משלו הגדולים מקוטר 16 ק"מ.

ממוזער|450 פיקסלים|טיוטת הצעת הIAU להוסיף עשרה כוכבי לכת חדשים למערכת השמש ב-2006

ב-2006, במסגרת הדיונים של האיגוד האסטרונומי הבינלאומי. היגיאיה היה אחד מעשרת הגופים שנשקלו להחשב בכוכב לכת, אולם החלטה זו נפסלה, ואסטרואיד סווג כאחד מהגופים קטנים במערכת השמש.

תצפיות שבוצעו על ידי הטלסקופ הגדול מאוד, במערך מצלמות SPHERE  בשנים 2017-2018, ואשר תוצאותיהן הוכרזו בסוף 2019, מראות שלהיגיאיה יש צורה כדורית, המעידה על שיווי משקל הידרוסטטי, ולכן מועמד להיות כוכב לכת ננסי.

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:חגורת האסטרואידים
דוב ים איוני

**דוב ים איוני** המכונה גם **דוב ים הכף** (שם מדעי: *Arctocephalus pusillus*) הוא מין של דוב ים החי בחופי דרום ודרום-מערב יבשת אפריקה וגם בקצה אוסטרליה ובימים סביבם. 

זהו המין הגדול בסוג דוב ים. ראשו רחב והחוטם מחודד מעט ובעל שפם ארוך. רגליו האחוריות ארוכות יחסית מה שעוזר לו לעלות ולנוע על החוף.

ישנם 2 תת-מינים: תת-המין האפריקני והגדול יותר *A. p. pusillus* ותת-המין האוסטרלי *A. p. doriferus*.

אורכם של דובי הים 2.3-2 מטר ומשקלם 300-190 ק"ג. אורך הנקבות 1.8-1.2 מ' ומשקלן 120-36 ק"ג.

הם חיים בימים הדרומיים של אפריקה ואוסטרליה מכף קרוז לכף התקווה הטובה ועד לסלעים שחורים ליד פורט אליזבת. תת-המין האוסטרלי חי באיים באזור מצר בס ליד ויקטוריה ובאיים בטסמניה. המושבות הן בדרך כלל באיים, מדפי סלע וחופים סלעיים אך לפעמים גם באתרים חוליים. הם נוטים לא להתרחק יותר מדי מהחוף. הם אוכלים בעיקר דגים ופחות דיונונים וסרטנים אך גם עופות ים כמו פינגווינים. לעיתים הם טורפים אפילו כרישים קטנים.

טורפיהם של דובי הים הם העמלץ הלבן, האורקה וכרישים שונים, ובעונת הרבייה הגורים נטרפים גם על ידי תנים שחורים וצבועים חומים. להקות גדולות מושכת אליהם טורפים רבים.


קובץ:Arctocephalus pusillus -Cape Cross Reserve, Namibia-8.jpg
קובץ:Arctocephalus pusillus pusillus 19990802 012.jpg
קובץ:Seal at the Cape Town Scuba Diving.jpg
קובץ:Seal at Klein Tafelberg reef PC083462.JPG
קובץ:Arctocephalus pusillus 5 - Cape fur seal.JPG|להקה בנמיביה
קובץ:NA-walvis-4.jpg|עוד להקה


## קישורים חיצוניים

## הערות שוליים

קטגוריה:טקסונים שתוארו בידי יוהאן כריסטיאן דניאל פון שרבר
קטגוריה:אוטריים
קטגוריה:דרום אפריקה: יונקים
קטגוריה:נמיביה: יונקים
קטגוריה:בעלי חיים ימיים בדרום אוסטרליה
קטגוריה:בעלי חיים ימיים באפריקה הדרומית
קטגוריה:בעלי חיים שתוארו ב-1775
בול מחורר

שמאל|ממוזער|תמונה של בול בריטי מחורר מחזיתו ומאחוריו
[שמאל|ממוזער|גיליון בולים [ארצות הברית|אמריקאיים מחוררים]]
**בול מחורר** (באנגלית: **perfin** או **SPIFS**) הוא בול דואר רגיל, שחיררו אותו בצורה מיוחדת, שלא פוגעת בשימוש בו, אך מכבידה על גנבתו.

חירור הבולים החל ב-1868, באנגליה ובהמשך התפשט הנוהג למדינות אירופאיות נוספות וליתר העולם. חירור הבולים נועד לסמן אותם בראשי תיבות או סמלים של הבעלים וכך להכביד על גנבתם ושימוש לא מורשה או כדי לקדם רעיונות ונושאים מסוימים.

## קישורים חיצוניים

* לקסיקון בולאי באתר התאחדות בולאי ישראל
* בולי דואר קנדיים עם חירורים רשמיים 
* האתר הרשמי לבולים מחוררים איטלקיים 
* בולי דואר מחוררים של קובה  ו

## הערות שוליים

קטגוריה:בולי דואר
קטגוריה:בולאות